༄༅། ། ༀ ངོ་མཚར་བཀོད་པའི་གནས་ཀྱི་ཁྱད་པར་ལ། ། བརྟེན་བཅས་ནོར་བུ་
དབང་རྒྱལ་དགྲ་ལྷ་ཆེ། ། འཁོར་བཅས་དམ་ཚིག་དབང་གིས་འདིར་གཤེགས་ལ། ། རྟེན་
224

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཐ༽
ལ་དགྱེས་བཞིན་བརྟན་པར་བཞུགས་སུ་གསོལ། ། རབ་དཀར་མདུང་དར་ཞགས་པ་ནོར་
གཞོང་བསྣམས། ། དུང་རྟ་ཆིབས་ཤིང་རྫུ་འཕྲུལཤུགས་དང་ལྡན། ། ཟས་ནོར་ཆར་འབེབས་
དགྲ་དཔུང་ཟིལ་གྱིས་གནོན། ། ལྷ་ཁྱོད་མཆོད་ཅིང་བསྟོད་དོ་བསམ་དོན་སྒྲུབས། ། ཏིང་
འཛིན་རོལ་པས་བྱིན་བརླབས་མཆོད་གཏོར་དང་། ། བསང་མཆོད་འདོད་དགུའི་དམ་རྫས་
མ་ཚང་མེད། ། དགྱེས་པར་བཞེས་ལ་བར་ཆད་རྐྱེན་ངན་བཟློག ། དཔལ་འབྱོར་མངའ་
ཐང་གོང་དུ་འཕེལ་བར་མཛོད། ། ལོ་ལེགས་འབྲུ་བཅུད་འཕེལ་ཞིང་ལོངས་སྤྱོད་རྒྱས། །
བཀྲ་ཤིས་དཔལ་གྱིས་སྣོད་བཅུད་ཡོངས་ལ་ཁྱབ། ། འགྲོ་ཀུན་བྱམས་པའི་སེམས་ལྡན་དགེ་
ལ་གཞོལ། ། རྣམ་ཀུན་བདེ་སྐྱིད་དཔལ་གྱིས་འཚོ་བར་མཛོད། ། ཅེས་པ་འདི་ནི། སྒ་རི་ཁའི་སྡེ་སྤྱི་
ནས་བསྐུལ་ངོར། ༧ རོང་ཆེན་སྤྲུལ་མིང་བས་སྦྱར་བ་ཛ་ཡནྟུ།